ROMÂNIA
JUDEŢUL PRAHOVA
ORAŞUL BOLDEŞTI-SCĂENI
CONSILIUL LOCAL
HOTĂRÂRE
· privind propunerea de schimbare a destinaţiei imobilului situat pe strada Bucovului, nr. 27, cuprins în baza materială a Liceului Tehnologic „Teodor Diamant” oraş Boldeşti-Scăeni

Având în vedere:
- referatul  de aprobare înregistrat sub nr. 15314/14.07.2021 prin care primarul oraşului Boldeşti-Scăeni propune  schimbarea destinaţiei imobilului situat pe strada Bucovului, nr. 27, cuprins în baza materială a Liceului Tehnologic „Teodor Diamant” oraş Boldeşti-Scăeni;
- raportul de specialitate al compartimentului de resort, înregistrat sub nr.15519/16.07.2021;
- Hotărârea Consiliului Local nr. 13/10.02.2009 privind actualizareaInventarului bunurilor care aparţin domeniului public al oraşului Boldeşti-Scăeni;
- Hotărârea Consiliului Local nr. 22/26.02.2013 privind darea în adminsitrare către unităţile de învăţământ cu personalitate juridică de pe raza oraşului Boldeşti-Scăeni a imobilelor  în care acestea îşi desfăşoară activitatea;
- Extrasul de Carte funciară emis pentru numărul cadastral 23747;
- Legea nr. 1/2011 a educaţiei naţionale, cu modificările şi completările ulterioare 
-Ordinul ministrului educaţiei naţionale şi cercetării ştiinţifice nr. 5819/25.11.2016 privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia;
- Hotărârea Guvernului nr. l359/2001 privind atestarea domeniului public al judeţului Prahova precum si al municipiilor, oraşelor si comunelor din judeţul Prahova;
-avizul secretarului general al oraşului înregistrat sub nr.15520/16.07.2021
- avizele comisiilor de specialitate ale consiliului local;
În temeiul art. 129, alin. (2), lit. „c”, alin. 6 lit. „a” şi al art. 196 alin. (1) lit. „a” din OUG nr. 57/2019 privind Codul administrativ,
Consiliul Local al oraşului Boldeşti-Scăeni adoptă prezenta hotărâre:
Art.1. Se propune  schimbarea  destinaţiei imobilului, teren şi construcţii, situat pe strada Bucovului, nr. 27, cuprins în baza materială a Liceului Tehnologic „Teodor Diamant”oraş Boldeşti-Scăeni, în imobil în care se vor desfăşura activităţi economice, în condiţiile legii.
Art.2. Schimbarea destinaţiei imobilului prevăzut la art.1 operează după data obţinerii avizului conform al Ministerului Educaţiei.
Art.3 Se aprobă trecerea imobilului,  teren şi construcţii, prevăzute la poziţiile nr. 5-8 din anexa nr.1 la H.C.L. nr. 22/26.02.2013, din administrarea Liceului Tehnologic „Teodor Diamant” oraşul Boldeşti-Scăeni, în administrarea consiliului local al oraşului Boldeşti-Scăeni, judeţul Prahova, după obţinerea avizului conform al Ministerului Educaţiei.
Art.4. Prezenta hotărâre modifică în mod corespunzător H.C.L. nr. 22/26.02.2013 privind darea în adminsitrare către unităţile de învăţământ cu personalitate juridică de pe raza oraşului Boldeşti-Scăeni a imobilelor  în care acestea îşi desfăşoară activitatea.




Art.5. Pe data adoptarii prezentei hotărâri, Hotărârea Consiliului Local nr. 94/31.08.2020 privind propunerea de schimbare a destinaţiei imobilului situat pe strada Bucovului, nr. 27 cuprins în baza materială a Liceului Tehnologic „Teodor Diamant” oraş Boldeşti-Scăeni, îşi încetează aplicabilitatea.
	Art.6. Prezenta hotărâre se comunică Serviciului Patrimoniu Local şi Monitorizarea Serviciilor Publice, Liceului Tehnologic „Teodor Diamant”, Inspectoratului Şcolar Judeţean Prahova şi Ministerului Educaţiei.
             
          


          PREŞEDINTE DE ŞEDINŢĂ,                                        
   	     CĂRPUŞOR SANDA
                                                                                       CONTRASEMNEAZĂ
                                                                                       SECRETAR GENERAL,
                                                                                      TUDOR FLORINA NELI









Boldeşti-Scăeni, 22.07.2021

            R O M Â N I A
            JUDEŢUL  PRAHOVA
            ORAŞUL BOLDEŞTI - SCĂENI        
            CONSILIUL  LOCAL
Nr.15520/16.07.2021


A  V  I  Z
===========

· asupra proiectului de hotărâre privind propunerea de schimbare a destinaţiei imobilului situat pe strada Bucovului, nr. 27,  cuprins în baza materială a Liceului Tehnologic „Teodor Diamant” oraş Boldeşti-Scăeni 


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind propunerea de schimbarea destinaţiei imobilului situat pe strada Bucovului, nr. 27, cuprins în baza materială a Liceului Tehnologic „Teodor Diamant” oraş Boldeşti-Scăeni, am constatat următoarele :	
Potrivit dispoziţiilor art.112 alin. (2) din  Legea educaţiei naţionale nr. 1/2011, terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale.
Potrivit dispoziţiilor art.112 alin. (6) din  Legea educaţiei naţionale nr. 1/2011, schimbarea destinaţiei bazei materiale a instituţiilor şi unităţilor de învăţământ preuniversitar de stat se poate face de către autorităţile administraţiei publice locale numai cu avizul conform al ministrului educaţiei naţionale. Procedura elaborării avizului conform şi condiţiile necesare acordării acestuia se aprobă prin ordin al ministrului educaţiei naţionale.
Dispoziţiile art. 9 din Ordinul ministrului educaţiei naţionale şi cercetării ştiinţifice  nr. 5819/2016 prevăd că documentaţia pentru solicitarea emiterii avizului trebuie să cuprindă, în primul rând, hotărârea consiliului local prin care se propune schimbarea destinaţiei unui imobil (construcţie şi/sau teren) sau a unei părţi din imobil.
Faţă de cele de mai sus şi în conformitate cu prevederile art. 243, alin (1)  lit.”a” din OUG nr. 57/2019 privind Codul administrativ, avizez favorabil acest proiect.



SECRETAR GENERAL,
TUDOR FLORINA NELI


	




Nr.15314/14.07.2021

REFERAT

Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind propunerea de schimbare a destinaţiei imobilului situat pe strada Bucovului, nr. 27, cuprins în baza materială a Liceului Tehnologic „Teodor Diamant” oraş Boldeşti-Scăeni.
În baza OUG nr. 57/2019 privind Codul administrativ,  a Legii nr. 1/2011 a educaţiei naţionale, cu modificările şi completările ulterioare, şi a Ordinului ministrului educaţiei naţionale şi cercetării ştiinţifice  nr. 5819/2016, privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia,  vă prezint următoarele:
Imobilul situat în Boldeşti-Scăeni, strada Bucovului, nr. 27 se compune din teren şi construcţii, este dat în administrarea Liceului Tehnologic „Teodor Diamant” prin HCL nr. 22/26.02.2013, este cuprins în baza materială a unităţii de învăţământ. În imobilul construcţii  a  funcţionat cantina, spălătoria, pivniţa pentru alimente, vestiare şi garaj. În perioada ultimilor ani acest imobil nu a mai servit destinaţiei pentru care a fost realizat, iar starea de degradare a construcţiilor se accentuează permanent.
La autoritatea publică locală au fost depuse solicitări privind punerea la dispoziţie, în condiţiile legii, a unor spaţii pentru desfăşurarea unor activităţi economice (fitness, restaurant, confecţionare mobilă). 
În conformitate cu dispoziţiile art. 112, alin. (6) din Legea nr. l - Legea educaţiei naţionale schimbarea destinaţiei bazei materiale a instituţiilor şi unităţilor de învăţământ preuniversitar de stat se poate face,  de către autorităţile administraţiei publice locale, numai cu avizul conform al ministrului educaţiei naţionale şi cercetării ştiinţifice.
Faţă de cele mai sus prezentate  supun  consiliului local aprobarea propunerii de schimbare de destinaţie a imobilului, teren şi construcţii, situat pe strada Bucovului, nr. 27, cuprins în baza materială a Liceului Tehnologic „Teodor Diamant” oraş Boldeşti-Scăeni, în imobil în care se vor desfăşura activităţi economice, în condiţiile legii.
În speranţa aprobării, vă mulţumesc anticipat!
PRIMAR,
BUCUROIU CONSTANTIN



Consiliului Local al Oraşului Boldeşti-Scăeni

